שמואל רוזנר

שמואל רוזנר (נולד ב-22 באפריל 1968) הוא עיתונאי, חוקר, עמית בכיר במכון למדיניות העם היהודי, עורך ספרי העיון בהוצאת כנרת זמורה-ביתן דביר, ובעל טור בעיתונים "הניו יורק טיימס", "ג'ואיש ג'ורנל" ו"מעריב".

ביוגרפיה
רוזנר היה עורך ועיתונאי בגלי צה"ל, ב"העיר" וב"חדשות". בין השאר היה ראש מערכת החדשות של "הארץ" ושליח העיתון בארצות הברית. לאחר שובו מוושינגטון בשנת 2008 הצטרף רוזנר למכון למדיניות העם היהודי, והתמנה לעורך ספרי העיון בהוצאת כנרת־זמורה־דביר. במקביל, המשיך בעבודתו העיתונאית, בתחילה ב"ג'רוזלם פוסט" ובמגזינים אמריקאים בולטים, בהם "סלייט", "ניו ריפבליק", "קומנטרי", "Jewish Review of Books", "ג'ואיש כרוניקל" וכיום במהדורה הבינלאומית של ה"ניו יורק טיימס", ב"ג'ואיש ג'ורנל", שבו הוא משמש כעורך הפוליטי הבכיר, וב"מעריב". כיום הוא מפרסם מאמרי דעה ב"מעריב השבוע" וטורים ב"מעריב סופהשבוע" ועורך אתר המדד ב"כאן חדשות".

רוזנר מגיש את הפודקאסט הקיפוד והשועל.

הוא מתגורר בתל אביב עם רעייתו, הסופרת והעורכת אורנה לנדאו, וארבעת ילדיהם. אחיו הם ישראל רוזנר - עיתונאי וכתב טלוויזיה ישראלי ודני רוזנר, לשעבר ראש מינהל חברה ונוער במשרד החינוך.

ספרים
שטעטל בייגל בייסבול: על מצבם הנורא והנפלא של יהודי אמריקה, הוצאת כתר, 2011.
היהודים - 7 שאלות נפוצות, הוצאת דביר, 2016.
#יהדותישראלית: דיוקן של מהפכה תרבותית, הוצאת דביר, 2018 (עם פרופ' קמיל פוקס).
The Jewish Vote: Obama vs. Romney, a Jewish Voter´s Guide, Jewish Journal Books, 2012.

לקריאה נוספת
 מיכה גודמן, יהדות משגשגת ומתכווצת, מוסף 'שבת', מקור ראשון, 15 באפריל 2011.
 צור ארליך, חברים מכוכב אחר: עם שמואל רוזנר על יהודי ארצות הברית, מוסף 'דיוקן', מקור ראשון, 22 באפריל 2011.
 אריאל שנבל, "כבר אין תשובה ברורה לשאלה 'מיהו יהודי'", מקור ראשון, פורסם באתר nrg, 18 בספטמבר 2016.
 שמואל רוזנר, בתום 5,000 שנות איסוף נתונים: האם היהודים הם באמת העם הנבחר?, מגזין mako, 19 באוקטובר 2016.

ביקורת על ספריו:
 .

קישורים חיצוניים
 
 הדף של שמואל רוזנר באתר המכון למדיניות העם היהודי 
 
 הטורים של שמואל רוזנר באתר מעריב

הערות שוליים

עיתונאים ישראלים
סגל ניו יורק טיימס
עורכים ספרותיים ישראלים
סופרים ישראלים
סגל גלי צה"ל
סגל הארץ
סגל חדשות
ישראלים שנולדו ב-1968